mā́ mā hiṃsījjanitā yáḥ pr̥thivyā íti prajā́patirvaí pr̥thivyaí janitā mā́ mā hiṃsītprajā́patirítyetadyó vā dívaṃ satyádharmā vyā́naḍíti yó vā dívaṃ satyádharmā́sr̥jatétyetadyáścāpáścandrā́ḥ prathamó jajānéti manuṣyā̀ vā ā́paścandrā yó manuṣyā̀nprathamó 'sr̥jatétyetatkásmai devā́ya havíṣā vidheméti prajā́patirvai kastásmai havíṣā vidhemétyetattā́māhr̥tyā́ntareṇa pariśríta ātmannúpadadhāti sa yaḥ prā́cyāṃ diśi ráso 'tyákṣarattámasminnetáddadhātyátho prā́cīmevā̀sminnetaddíśaṃ dadhāti